Hanuman Chalisa Controversy: हल्द्वानी में हनुमान चालीसा पढ़कर लौट रहे बजरंग दल के कार्यकर्ताओं पर हमला, 10 आरोपी गिरफ्तार
शीशमहल क्षेत्र के निवासी बजरंग दल (Bajrang Dal) कार्यकर्ता रक्षित, देव और मानस, काठगोदाम स्थित हनुमान गढ़ी मंदिर से हनुमान चालीसा (Hanuman Chalisa) का पाठ करके लौट रहे थे। इस बीच शीशमहल गेट पर 4 से 5 बाइकों पर सवार लोगों ने बजरंग दल के कार्यकर्ताओं पर हमला कर दिया।
Hanuman Chalisa Controversy: उत्तराखंड के हल्द्वानी (Haldwani) में हनुमान चालीसा पढ़कर लौट रहे बजरंग दल के कार्यकर्ताओं पर हमला हुआ है। ये हमला विशेष समुदाय ने किया है, जिसके बाद जमकर मारपीट भी हुई। जब ये मामला थाने पहुंचा तो वहां भी जमकर हंगामा हुआ और भीड़ ने 2 आरोपियों को वहीं दबोच लिया। इस पूरे मामले की जानकारी के बाद मेयर जोगेंद्र रौतेला भी रात को थाने पहुंच गए। दरअसल शीशमहल क्षेत्र के निवासी बजरंग दल (Bajrang Dal) कार्यकर्ता रक्षित, देव और मानस, काठगोदाम स्थित हनुमान गढ़ी मंदिर से हनुमान चालीसा (Hanuman Chalisa) का पाठ करके लौट रहे थे। इस बीच शीशमहल गेट पर 4 से 5 बाइकों पर सवार लोगों ने बजरंग दल के कार्यकर्ताओं पर हमला कर दिया। हंगामे की आवाजें सुनकर बस्ती के लोग आ गए और उन्होंने 3 आरोपियों को दबोच लिया और एक आरोपी को दुकान में बंद कर दिया। इसके बाद गुस्साई भीड़ थाने में जमा हो गई। यहां सुराग लेने पहुंचा आरोपियों का एक साथी भीड़ के हत्थे चढ़ गया जिसे लोगों ने पीट दिया। कुछ लोगों ने पुलिस पर ये आरोप भी लगाया कि उसने बजरंग दल के कार्यकर्ताओं के साथ मारपीट की। हिंदू संगठनों ने काठगोदाम के शीश महल में पंचायत कीइस घटना से नाराज हिंदू संगठन के लोगों ने काठगोदाम के शीश महल में एक पंचायत भी की, जिसमें हल्द्वानी मेयर जोगेंद्र रौतेला समेत तमाम बजरंग दल और अन्य हिंदू संगठन के कार्यकर्ता मौजूद रहे। इस दौरान पुलिस फोर्स भी मौके पर डटी रही, जिससे किसी तरह का विवाद ना हो।पंचायत के दौरान बजरंग दल (Bajrang Dal) व अन्य हिंदूवादी संगठनों ने विशेष समुदाय के लोगों द्वारा की गई पत्थरबाजी और मारपीट की घटना पर कड़ा रोष व्यक्त किया और पुलिस को मंगलवार तक की चेतावनी दी कि बाकी के अन्य अपराधियों की गिरफ्तारी की जाए।हल्द्वानी मेयर जोगेंद्र रौतेला ने कहा कि हनुमान चालीसा (Hanuman Chalisa) का पाठ करके वापस लौट रहे बजरंग दल के संगठन के लोगों पर 50 से अधिक समुदाय विशेष के लोगों ने पत्थरबाजी की और मारपीट की। इससे क्षेत्र में भय का माहौल है और सभी उनके खिलाफ कार्रवाई की मांग कर रहे हैं।पुलिस ने 10 लोगों को गिरफ्तार कियाफिलहाल पुलिस ने भारी दबाव के बाद 10 लोगों की गिरफ्तारी कर ली है और उनको मंगलवार तक का समय दिया गया है, जिससे अन्य आरोपियों की गिरफ्तारी की जा सके। इस मामले में एसपी क्राइम जगदीश चंद्र ने कहा है कि पूरा मामला बेहद संवेदनशील है। ऐसे में पुलिस इस पूरे मामले पर बारीकी से नजर रख रही है। पुलिस ने अभी तक 10 लोगों की गिरफ्तारी कर ली है बाकी अन्य लोगों की गिरफ्तारी के लिए पुलिस द्वारा लगातार प्रयास जारी है। पुलिस घटनास्थल के सीसीटीवी फुटेज की भी जांच कर रही है।